Dan wara inċident tard ilbieraħ filgħaxija fi Triq il-Marfa, il-Mellieħa Tfajla li kienet passiġġiera fuq mutur qed issofri minn ġrieħi gravi wara inċident tat-traffiku fil-Mellieħa. Il-każ seħħ tard ilbieraħ filgħaxija fi Triq il-Marfa. Mill-ewwel informazzjoni jirriżulta li żagħżugħ ta’ 20 sena minn Tas-Sliema tilef il-kontroll tal-mutur li kien qiegħed isuq u waqa’. Miegħu, kien hemm it-tfajla ta’ 19-il sena minn Ta’ Xbiex. Huma ttieħdu Mater Dei, fejn it-tfajla kienet iċċertifikata li qed issofri minn ġrieħi gravi filwaqt li s-sewwieq ma sofra l-ebda ġrieħi. Il-Pulizija għadha qed tinvestiga l-każ.